tolos_seok
Аржан АДАРОВ.

КӰЛ-ТЕГИННИҤ КӦЛӦТКӦЗИ

III

Ӱргӱлейт неге ӱргӱлји јылдыстар?
Олорло тудуш бистиҥ салымыс.
Јайалган эди јӱрӱмде калыгыс.
Ойгор оныҥ учурын айдар...

Јебрен айлым. Јеҥестӱ јурттым.
Алып батырым јет келди! Кудай.
Тӱнӱктеҥ карайт тегерик ай.
Канду, татту алтын куйагым.

"Кандый санаа јӱрегиҥ тӱйметти?
Кандый каандык тергееҥ силкиди?
Сӱӱш, карлагаш јӱрегиҥ сӱрдетти?"

"Каан уулы! Кӱл-Тегин абам!
Слер керегинде уккам, санангам,
Тӱӱкилик ӱни амыр јок бойымда!"